મનુને વાત સાચી લાગી. તરત બંને મલ્હારને લઈને દૂરના એક સ્થાને ગયા. ત્યાં જઈ યુવરાજે એના હાથમાં એનો જ મોબાઈલ થમાવ્યો. મલ્હાર મોબાઈલ જોઈને ચમક્યો. એ એનો જ મોબાઈલ હતો. એ સમજી ગયો કે ગેઈમ બહુ મોટી છે અને ખતરનાક છે. એણે જરાય ચૂં કે ચાં કર્યા વગર એના બધાં લાગતા વળગતાંને ફોન કરીને કહી દીધું કે એનાં માતા-પિતાનો પત્તો લાગ્યો છે માટે એ થોડા દિવસ માટે પૂના જાય છે. ક્યારે પાછો આવશે એ નક્કી નથી. યુવરાજે તરત જ મોબાઈલ પાછો લઈને કાર્ડ કાઢીને તોડી નાંખ્યું અને જંગલમાં ફેંકી દીધું.